Asta 1830 el trobam a ista situación de quartel a'l País Basco. El 5 de chinero de 1830 recibe ordens de treslladar-se enta Cádiz ta embarcar enta les Filipines agon l'aguardabe el cargo de cabo 2º y subinspector de tropa d'aquelles isles. No i pllegaríe. Dende 1831 ye comandant d'el Rechimiento de Caballería d'Extremadura, que a les zagueríes de l'an se transferiríe enta Almagro (Ciudad Real). En isto temp desenvolicaríe el cargo de comandant militar de La Mancha de traza interina a la vegada que les suyes funcions de cap d'el rechimiento suyo.